(Tęsinys iš 4 pusl.) 


Išmokyk mane pasiimti trumpas atostogas-- 
sustoti ir pažiūrėti kaip auga gėlės, 
pakalbėti su draugu, 
paglostyti šunelį, 
paskaityti gerą knygą. 
Primink man kiekvieną dieną pasakėčią 
apie kiškį ir vėžlį, kad suprasčiau, jog 
lenktynių laimėjimas nevisada 
priklauso greitiesiems, 
kad gyvenime yra kažkas truputį svarbesnio 
už skatinimą nuolat didinti greitį. 
Sulėtink mane, Viešpatie, ir suteik man pakankamai 
dvasios giliai įleisti šaknis į šio gyvenimo išliekančių 
vertybių dirvonus, kad galėčiau augti ir siekti 
savo aukštesnės paskirties žvaigždynų. 


Šią maldą visi galime pritaikyti savo gyvenime; taip, galime pritaikyti ją ir savo 
sekmadieniui, tuo padarydami jį šventesnį. 


PENKTASIS SIŪLYMAS. Jeigu tai yra įmanoma, sekmadienį neužsiimkite dar- 
bais ir apsipirkinėjimais. Iš to, kas buvo daug kartų rašyta, yra aišku, kad krikščio- 
niui sekmadienį pirkti ir parduoti netinka. 


Amerikos pirmieji tėvai ir pirmieji kolonialistai turėjo labai griežtus įstatymus, rei- 
kalaujančius sekmadienį dalyvauti pamaldose ir draudžiančius dirbti, keliauti, spor- 
tuoti ir prekiauti. Septynioliktame šimtmetyje tokie įstatymai buvo rašomi ant mėly- 
no popieriaus, ir todėl dar ir dabar žinomi kaip "mėlynieji įstatymai“. Amerikos 
teismai ir Aukščiausias Teismas nusprendė, kad kiekviena savaitė turi turėti vieną 
legalią poilsio dieną, ir tokiu būdu įsteigė sekmadienį kaip vieną iš Jungtinių Ame- 
rikos Valstybių civilinių institucijų. 


Pradedant 1950 metais jaučiamas spaudimas šituos įstatymus atšaukti ar palengvinti. 
Kaip teismai ir darbo unijos pabrėžia, viena poilsio diena savaitėje yra labai svarbi. 

Tikram krikščioniui, daugiausia dėl religinių priežasčių, sekmadienis negali būti tik 
"biznis kaip įprasta“ diena. Kaip Popiežius Jonas rašė: Su liūdesiu matome ir apgai- 


lestaujame vis didėjantį šio švento įstatymo nepaisymą ar net visišką nerespektavimą. 


(Bus daugiau) 


PRISIKĖLĖ JIS 


Dievo Motinos Nuolatinės Pagalbos 
parapijos choro, 
vad. muz. Rita Kliorienė 


VELYKINIŲ GIKSMIŲ KASETĖ 
10 giesmių - viršelis Teresės Beržinskienės 


Gaunama Dievo Motinos parapijos knygyne, 
parapijos raštinėje ir pas choro narius. 
Kaina $10.00 


KETURIOLIKOS METŲ DARBO VAINIKAS 


Dievo Motinos parapijos choras įsisteigė 1982 m. rudenį kaip bažnytinis choras. Nuo 
pat choro įsisteigimo jam vadovauja Rita Čyvaitė-Kliorienė, kuri jau dvidešimt vie- 
nerius metus dirba su Clevelando meniniais kolektyvais: Nerijos lietuvių studenčių vo- 
kaliniu vienetu (1974-1980), Grandinėlės ansambliu (1981-1990) ir Šv. Kazimiero lit. 
mokykla (1985 - ). Rita Kliorienė 1986-88 metais buvo Lietuvių muzikos sąjungos 
pirmininkė. Ji dirigavo VIL-toj Išeivijos dainų šventėje (1991) ir Pasaulio lietuvių dainų 
ir Pasaulio lietuvių dainų šventėje Lietuvoje (1994). Lietuvos dainų šventės chorų kon- 
kurso metu, Rita dalyvavo taprtautinėje jury komisijoje, kuri išrinko geriausius Lietu- 
vos chorus. 


Didžiųjų bažnytinių ir tautinių švenčių progomis, Dievo Motinos parapijos choro gies- 
mės mišių metu džiugina Clevelando ir apylinkių lietuvius. Neapleidžiant šio įsipa- 
reigojimo, choras nesiriboja vien giesmių repertuaru. Per eilę metų choras yra atlikęs 
įvairiausio pobūdžio koncertus--rimtų religinių, klasikinės muzikos, liaudies ir popu- 
liarios muzikos. Daugumai choristų labiausiai prie širdies lieka giesmės ir giedojimas 
bažnyčioje. 


1992 metais Dievo Motinos parapijos choras išleido kalėdinių giesmių kompaktinį diską 
ir juostelę PRAKARTELEN SKUBU. Nors tai buvo pirmasis įrašas išvydęs dienos švie- 
są, choras jau buvo metais anksčiau įrekordavęs 1990 metų velykinį repertuarą. Draugų 
ir pažįstamų raginamas, choras po penkių metų dabar perduoda klausytojams savo pirmų 
rekordavimo pastangų rezultą--Velykų giesmių įrašą. Teskamba šios giesmės Velykų ry- 


tą mūsų namuose, o jų aidai teskrieja po visus pasaulio kampus, skelbdami garbę Prisikė- 
lusiam Kristui! 


